Teetaimest on olemas kaks varianti: Thea (Camelia) sinensis- hiina tee ja Thea (Camelia) assamica- assami tee. Kumb neist on algupärane liik, seda pole suudetud tänaseni üheselt selgitada. Hiina teepõõsa põhitaim kasvab kuni nelja meetri kõrguseks, assami tee oma pidavat, kui tal takistamatult kasvada lasta, sirguma enam kui kahekümne meetri kõrguseks. Mõlemad liigid on igihaljad ning sammasjuurega, mis võib kasvada kuni viie meetri pikkuseks. Mõlema liigi lehed on lühikeste varte ja nahkja pealispinnaga.  Kujult on nad lantsetjad, elliptilised või munajad, nende serv on saagjas. Lehepungad ja noored lehed on alumiselt küljelt kaetud karvakestega ning neil on hõbedane, siidine läige. Assami tee lehed on tunduvalt suuremad kui hiina tee omad. Jasmiinitaolised õied paiknevad lehekaenlastes üksikult või mitmekesi koos. ümarad viljad kujutavad endast kolme lehvikuga kapsleid, milles on üks kuni kolm kirsikivi suurust seemet. Teepõõsas kasvab nii tasandikel kui troopilistes piirkondades kuni 200 meetri kõrgusel ja  kõrgemalgi. Hiina tee on vähem tundlik kui assami tee, ta kannatab välja isegi temperatuuri miinus 3oC. Mõlemad liigid vajavad kõrget õhuniiskust ja regulaarseid sademeid. Noori taimi kasvatatakse ette külvipeenras ning istutatakse siis istandusse. Uutest rajatud istandustest võib üldiselt hakata regulaarselt saaki koristama alates kolmandast aastast, subtroopilistes vöötmetes alates viiendast aastast. Seda tehakse põhilistes kasvatuspiirkondades käsitsi, masinaid kasutatakse ainult pinnase harimiseks ja transpordiks. Parimate teesortide jaoks võetakse ainult pungad ja kaks ülemist lehte. Vanemad , alumised lehed tulevad kõne alla ainult odavamate teesortide jaoks. Võrse ladvalehekest nimetatakse pekolatv e. pekoleht e. peko. Peko on väga nooruke, alles torujas leheke, milles on kõige suurem toimeainete: katehiinide ja kofeiini sisaldus. Kofeiini eraldati esmakordselt 1819a. kohviubadest ja nii sai ta oma nimetuse hoopis kohvipuult, kuigi tees ja koolapähklis sisaldub teda rohkem.        Tugevalt fermenteeritud (kääritatud) tee. Fermenteerimine kujutab endast rullimise käigus väljunud rakumahla oksüdeerumis- ja käärimisprotsessi, mis kutsub esile värvi muutumise ja iseloomuliku aroomi tekke. Tänu fermenteerimisele vabanevad ka teised tee maitse jaoks tähtsad ained, mis osalt lahustuvad ainult väga kuumas vees. Fermenteerimisele järgneb kuivatamiseprotsess. Tee kuivab masinates temperatuuril 85-100o C umbes 20 min.      ASSAM      Põhja-Indias mõlemal pool Brahmaputra jõge asuv teeregioon on maailma suurim terviklik teekasvatuspiirkond. Assami teed nimetatakse ka India teeks- mägitee tugeva maitsega ja linnaseid meenutava aroomiga,  punakas-pruuni tõmmisega. Assami tee on üldiselt kange ja vürtsikas, teda segatakse meelsasti noortest teemaadest pärit kergemate sortidega. Assami tee on Inglise või Ida-Friisi traditsiooniliste segude põhjaks. Tänapäeval annab Assam umbes poole India tee toodangust ja 15% maailma toodangust. Oma kanguse ja vürtsikuse tõttu sobib ideaalselt hommikuseks ergutajaks. Assam teele sobib lisada ka suhkrut ja piima (koort).      DARJEELING      Kõrgmägede tee Himaalaja nõlvadelt Darjeeling piirkonnast. Valmistatud tipulehtedest, mahedamaitseline, kuldkollase tõmmisega. Hinnatakse kõikidest teedest kõige kõrgemalt. Tee pehme maitse avaldub ainult kvaliteetse, pehme veega. Hea darjeelingu tunneb ära peene  lillelise, muskaatse aroomi järgi.          KEEMUN      Kõige tuntum Hiina must tee. Pärineb Hiina Keemuni regioonist. Iseloomuliku meeldiva aroomi, rikkaliku "sooja" maitsega tee. Sobib  juua nii suhkruga ja koorega, kui ka ilma, ning on eriti meeldivaks joogiks just küpsetiste kõrvale, nagu leivad, koogid ja muffinsid. Proovige tassikest sooja auravat teed õhtuti ja see võib saada meeldivaks harjumiseks!          YUNNAN    Hiina mägine subtroopiline Yunnan piirkond. Arvatakse, et just sellest Hiina piirkonnast on teetaim Camellia sinensis alguse saanud. Seal kasvavad siiani metsikud 1000 aastased teetaimed. Yunnani piirkonna teepõõsal on suuremad lehed,  kui teistes Hiina teepiirkondades, ning seega on Yunnani tee sageli tuntud, kui just "suureleheline tee" Yunnani musta teed austatakse just tema kõrge kvaliteedi ja meeldiva "tiheda ja kestva" maitse tõttu. Sobib hommikuteeks!      LAPSANG      Kuulus suitsutatud tee Hiina Fujiani provintsist. Teelehed kuivatatakse bambuskorvides männitule kohal, lisades sellega suitsust aroomi ning maitset teele. Teel on omapärane eksootiline suitsu maitse ja aroom ning tõmmis on punakas-pruuni värvi. On soositud Šoti-viski sõprade seas ja sobib ka sigari kõrvale. Soovitatakse nautimiseks vürtsikate toitude ja juustu kõrvale.        CEYLON      Tseiloni tee e. Sri Lanka tee on mõrkjas, vürtsine ning sügavkuldse tõmmisega. Sobib joomiseks igal ajal, kuid eelkõige hommikuti, kas siis koore ja suhkruga, või ilma. Ceylon curly pekoe matale- rullitud leht, üsna kange tee.            EARL GREY      Legend räägib, nagu oleks see tee saanud oma nime Briti peaministri järgi, kellel õnnestus riigivisiidi ajal Hiina päästa kohaliku keisri elu, ning tänutäheks oma elu päästmise eest saadeti  talle meeldivalt lõhnav tee, ning ka selle antiikne, kaua salajas hoitud retsept. Kahjuks see ei ole päris tõsi. Kuid see ei peaks takistama meid nautimast seda oivalist teed, mis on maitsestatud bergamoti taime (Citrus bergamia) õliga. Sobib nii hommiku- kui ka pärastlõunateeks.      GRUUSIA    Gruusia teed peetakse alla keskmise kvaliteedi, sisaldab vähe parkhappeid, tõmmis on kuldkollane, maitse mõrkjas, aroom nõrk.      JAVA    Jaava ehk Indoneesia tee -  Jaava ja Sumatra saarel kasvatatav kergelt linnasemaitseline, tume veidi mõrkjas tee. Kasutatakse teesegudes.      KENYA    Aafrika teemaadest esikohal olev maa on Keenia. Kui Hiinas joodi ja tunti teed juba 5000 aastat tagasi, siis Keeniasse istutati esimene teepõõsas alles 1903 aastal brittide poolt. Korjatakse ainult teepõõsa kaks ülemist lehte ja punga ja nii regulaarsete tsüklitena iga 7-14 päeva tagant. Selle tulemusena võitis Keenia tee rahvusvahelise auhinna kõrge kvaliteedi  ja suurepärase hõrgu aroomi eest.            OOLONG      Oolong e. Punane tee on pooleldi fermenteeritud tee s.o. musta ja rohelise tee  vahepealne, milles on ühendatud musta ja rohelise tee parimad maitse-ja aroomiomadused. Ka sisaldab ta kaks korda rohkem kofeiini, kui must tee ning on väga vitamiinirikas ja vürtsikas. Peetakse maailma aromaatsemaks teeks. Oolong sobib hästi Hiina toitude juurde. Oolongi teed tarnitakse Hiinast (China Oolong) ja Taiwanist (Formosa Oolong) Tuntakse ka "Musta Draakoni" nime all. Omab organismi üldtoniseerivat, vastupanuvõimet tugevdavat toimet, reguleerib seedetegevust. Regulaarsel tarvitamisel väheneb vere  kolesteroolisisaldus, kehakaal võib langeda rasvkoe intensiivsema lõhustumise arvel, samas aitavad tees sisalduvad ained eemaldada organismist jääkaineid, mis vabanevad rasvkoe lagunemisel.            Roheline tee on fermenteerimata, temas on säilinud roheline värvus, sest kuuma auruga peatatakse teelehtede fermentatsioon, neid ainult närvutatakse ja kuivatatakse. Roheline tee sisaldab palju rohkem parkhappeid ja kofeiini, kui must tee.  Eelistatakse Jaapanis ja Hiinas ja Kesk-Aasias. Roheline tee stimuleerib seedimist, aitab allergia, ülekaalulisuse puhul, viib organismist välja mürke ja tugevdab veresoonkonda. Roheline tee sisaldab kohvist kuni 50 % vähem kofeiini, kuid tema ergutav toime põhineb tees sisalduval kofeiinile sarnasele ainel teofülliinil, mida kasutatakse astma raviks. Samas on see ka tugev südame stimulaator. Rohelises tees sisalduvad polüfenoolid ja katehhiinid võitlevad organismis vabade radikaalidega ning väldivad DNA muutusi ning  blokeerivad kasvajaid soodustavaid aineid. Katsed näitavad, et roheline tee aitab vältida kopsu-, soole-, maksa-, naha-, käärsoolevähki. Tees sisalduvad tugevad fütokemikaalid kaitsevad ka suuõõnevähi eest. Uuringud on näidanud ka rohelise tee mõju kolesteroolitaseme vähendamises, ning tees sisalduv looduslik fluoriid ja polüfenoolid aitavad tõrjuda kaariest ning pärsivad bakterite tegevust, mis tekitavad hambakattu.      BANCHA-    Igapäevane Jaapani roheline tee. Tee koosneb  suurtest ja küpsetest teelehtedest. Korjatakse hooaja lõpus (sügisel) ja teepõõsa alumisi lehti ja oksi. Tootmisel kasutatakse automaatikat korjamisel, aurutamisel ja kuivatamisel. Bancha´st saab hea aroomi, meeldiva maitse ja magusa järelmaitsega tee. Jaapani teedest on Banchas kõige vähem naturaalset kofeiini, seetõttu soovitatakse "algajatele" rohelise tee joojatele ja lastele. Sobib toidu kõrvale nautimiseks.      SENCHA-      Kõige populaarsem Jaapani roheline tee. Sencha on kvaliteetsem kui Bancha. Sencha teed korjatakse kevadel. Koosneb noortest mahlakatest lehtedest ning seetõttu on ka teel kerge puhas maitse ning aroom. Säilitab C-vitamiini sisalduse minimaalse töötluse tõttu. Aitab kaasa  seedimisele.          HOJICHA      Jaapani roheline tee, mida on röstitud. Röstimise käigus on tee kaotanud loodusliku kofeiini, mis teeb temast väga maheda ja mõnusa, veidi suitsulõhnalise ja  -maitselise tee.                GUNPOWDER      Hiina roheline tee. Teepõõsa noored lehed on tugevalt keeratud rulli kuulikesteks. Teetõmmises lehed keerduvad uuesti  lahti.                  GENMAICHA      See eksootiline Jaapani roheline tee koosneb röstitud riisist ja popcornist ning mahedast rohelisest teest. Tulemuseks on  värskendav tassike teed, mis on üheaegselt nii magus kui vürtsikas. Sobib hästi pärastlõunaseks ja õhtuseks nautimiseks.              GYOKURO      Eksklusiivne Jaapani roheline tee,  pärineb kuulsast Yamashiro regioonist. Tõlkes tähendab gyokuro "pearl dew" - pärli kaste. Teed kasvatatkse kindla meetodi järgi, kus siis teepõõsa õrnu lehti kaitstakse otsese päikesevalguse eest. Esmaste pungade puhkemise ajal kaetakse istandus bambustega vähendamaks fotosünteesi teket. See tagab kõrge klorofülli taseme tees (tume roheline värvus) Teel on magus maitse tänu vähesele tannini hulgale. Korjatakse ja selekteeritakse käsitsi varakevadel esimese korjanduse ajal. Kogu see delikaatne ümberkäimine  tagab kõrge kvaliteedi. Lasta tõmmata vaid 3 minutit.      SILVERY JASMINE PEARLS      On kvaliteetseim jasmiiniga maitsestatud roheline tee. Kasutatakse ainult ainult käsitsi korjatud  teelehti. Teelehed laotatakse üleöö seisma värskelt korjatud jasmiiniõite vahetus kaugusesse, et lõhnastada neid. Järgmisel öösel korratakse protsessi laotades teelehed juba koos jasmiiniõitega segamini. Ja nii kuni 7-nda ööni, siis keeratakse lehed koos jasmiiniõitega käsitsi pärlikestks rulli ning lastake neil "tõmmata" Suurepärase aroomiga kvaliteetne tee. ühe tassi kohta 3-5 pärlikest ja kasutada võib mitut teetõmmist (1-3)            Valged  teesordid on väga kallid ja haruldased kogu maailmas. Saadaval on need ainult parimates erikauplustes. Valge tee on on kõige naturaalsem, kõige vähem töödeldud tee. Teelehed on fermentatsiooni (kääritamise) välistamiseks kergelt aurutatud ja kuivatatud. Seetõttu vajab ka valge tee pikemat valmistamisaega (7 min) Jook on kerge ja eriti aromaatne.      WHITE TEA PAI MU TAN      Valge tee Hiinast. Võib pidada vast kõige tervislikumaks teeks. Aromaatne ning hõrgu peene maitsega. Tee on suureleheline, ning teetõmmis vajab seetõttu pikemat "tõmbamise" aega            ROTBUSH voi ROOIBOS      Tegemist on Lõuna-Aafrikast pärineva "punase põõsa" õitega. Tee on kofeiinivaba ja seetõttu sobib eriti lastele, last ootavatele emadele ning kõrge vererõhuga kimpus olevatele inimestele. Sisaldab 50% rohkem  antioksüdante, kui roheline tee. Rooibusi anti-spasmaatilised ühendid aitavad leevendada kõhuvalu ning spasme. Rooibus pakub leevendust naha probleemidele nagu ekseem, akne. Rooibosist leiduvad vabad radikaalid aitavad ennetada südamehaigusi, vähki, osteoporoosi. Igati tervislik, mahedamaitseline, kerge aroomiga, punakas kuldne tee. Soovitav tõmbamise aeg oleks 5-10 minuti vahel.      HONEYBUSH-    Samuti Lõuna-Aafrikast pärit kofeiinivaba tee. Lõhnalt on honeybush sarnane rooibush´iga kuid  veidi magusam. Meepuu õied eritavad äratuntavat mee lõhna. Meepuu koorest ning õitest koosnev tee korjatakse just õitsemise ajal, et saavutada magus mee maitse ning lõhn. Sisaldab antioksüdante, vitamiine, mineraale. Sobib joomiseks nii soojalt kui ka külmalt. Soovitav tõmbamise aeg oleks 5-10 minuti vahel.    LAPACHO-    Lõuna-Aafrikast pärit igihaljas roosaka koorega puu, mille mahla kasutati juba iidsetel aegadel, ning mida kutsuti Queshua or Tree of Life e. "elu-puuks" Lapacho on  organismi üldtugevdava toimega. Tugevdab immuunsüsteemi ning seega organismi vastupanuvõimet haigustele. Rakke ning verd taastava toimega. Samuti sedatiivse (rahustava) toimega analgeetikum (valuvaigistava toimega), diureetikum (aitab vett organismist väljutada) ning tugev antibiootikum (põletikuvastane toime) ning samuti on täheldatud viiruste vastast toimet. Prof. W. D´Acorsi uuringutest on selgunud lapacho leevendav toime järgmistele haigustele ning haigusseisunditele: anemia, arteriosclerosis, arthritis,  asthma, bronchitis, cystitis, diabetes, eczema, gastritis, leukaemia, Parkinson's disease, polyps (intestinal and bladder), prostate enlargement, psoriasis, pyorrhea, rheumatism, skin disease, peptic ulcers, varicose ulcers Selle puukoore tõmmis on mahe tervislik jook. Soovitatakse juua kuuridena gripi ning viiruste perioodil üks tass teed hommikul, päeval ning enne magamaminekut. Soovi korral võib lisada Ľ tl mett tassi tee kohta.      MATE    Mate tee e. Paraguai tee.  Lõuna-Ameerikas kultiveeritava astelpõõsa lehtedest tee, mida tuntakse põhiliselt kohapeal. On väga armastatud jook just Brasiilias, Argentiinas ja Tšiilis. Mate lehti ei korjata niinagu teepõõsalehti vaid murtakse okstena, samuti ei fermenteerita vaid kuivatatakse trumlites lahtisel tulel. Pärast kuivatamist eemaldatakse oksad ja praht ning purustatakse lehed ja sorteeritakse, pakitakse kvaliteedi järgi. Matelehed sisaldavad kofeiini, vitamiine ja parkaineid ning seetõttu valmistatakse temast kosutavat jooki. Teed  valmistatakse nii kuuma kui külma veega pudelkõrvitsast valmistatud kalebassi ja juuakse erilise kõrre- bombilla abil, ulatades kalebassi ringselt käest-kätte        üles